སྟོན་ཆེན་དབེན་པ་ལ་བསྐུལ་བའི་གཏམ།།འཇམ་དཔལ་གཞོན་ནུར་གྱུར་པ་ལ་ཕྱག་འཚལ་ལོ།།ཁྱེད་མཚན་ཨུཏྤ་ལ་ཡི་ཀེ་ས་ར།རྣ་ལུང་དཔྱངས་པའི་མོད་ལ་སྙིང་དབུས་
སུ།།ཤེས་དང་ཤེས་བྱའི་རི་དྭགས་བཀྲག་བརྟས་པ།།གཞོན་ནུ་སྨྲ་བའི་ཉི་མ་གང་ལ་འདུད།།ལེགས་སྨོན་ཁྲིམས་སུ་རློམ་པས་མ་བཅིངས་ཤིང་།།ཐོས་དང་བསམ་པའི་བྲེགས་པས་རྒྱགས་
མིན་པར།།རྣམ་གྲོལ་དོན་དུ་གཉེར་བའི་སྐྱེས་བུ་ལ།།དྲང་སྲོང་ངག་གི་བདེན་གཏམ་སྨྲ་བའི་རིགས།།ཁོམ་ལྡན་ཙམ་གྱི་ལུས་རྟེན་མང་ལགས་ཏེ།།རང་གཞན་འབྱོར་པའི་ཐ་མ་གཉིས་གཉིས་
་ཀྱི།།མིག་འཕྲུལ་ལྟ་བུར་འདུ་འབྲལ་བགྱིད་བརྟགས་ན།།སྲིད་ན་དཀོན་པ་མི་ལུས་རིན་ཆེན་ཡིན།།དེ་ཡང་སྐྱེ་རྒན་འཆིའི་འཁྲུལ་འཁོར་གྱིས།།འདུས་པ་འབྲལ་བའི་ཆོས་ཅན་ལ་སྦྱོར་བ།།
འདི་ལ་སྐྲག་ནས་ཤཱཀྱའི་སྲས་པོ་ཡང་།།རྒྱལ་པོའི་ཁབ་ནས་བྲོས་ནའོ་སྐོལ་ལ།།ཆགས་རིན་ཆོག་པའི་དཔལ་འབྱོར་འདུག་གམ་སོམས།།གངས་རིའི་ཁྲོད་འདིར་འཆི་ལ་འཇིགས་ལྷའི་
ཆོས།།ཕལ་ཆེར་ཆོས་ཀྱང་མ་ཡིན་འཇིག་རྟེན་མིན།།ཆགས་སྡང་ལྟོ་གོས་གཏམ་གྱི་འདུ་འཛིའི་ངང་།།འཇིག་རྟེན་ཕ་རོལ་ལག་སྟོང་འགྲོ་བ་མང་།།དགང་བར་དཀའ་བ་འདོད་པའི་ཉེས་དམིགས

ནི།།ཇི་ཙམ་འབྱོར་ཀྱང་ཆོག་ཤེས་མི་སྐྱེ་ལ།།གསོག་དང་སྲུང་དང་སྤེལ་བས་སྡུག་བསྔལ་བའི།།རྒྱུ་དང་འབྲས་བུའི་གནས་ལ་སྐྱོ་བར་མཛོད།།འཁོར་བར་དགའ
ཞིང་བདག་གཞན་ཕྱོགས་རིས་ཆེ།བྱས་པ་མི་གཟོ་ཕན་གནོད་རྟག་མི་ཐུབ།།འདུ་འཛི་ལ་དགའ་བྱིས་དང་སྡིག་གྲོགས་ལས།།རི་དྭགས་རྒྱ་ནས་ཤོར་པ་ལྟ་བུར་བྱོལ།།ཚེ་འདི་ཡིད་ལ་
བགྱིད་པའི་ཐོས་པས་མ་དང་།།སྐྱོ་ཤས་བྲལ་བའི་ཁྲིམས་ཀྱི་གཟུགས་བརྙན་གྱིས།།ཐར་པའི་ལམ་དུ་ཕྱིན་པ་མ་མཆིས་པས།།དབེན་པའི་གནས་སུ་དེ་རིང་ཉིད་ནས་དེངས།།ཟོས་པའི་མཐའ།
ལ་འདི་ཞེས་ཐུག་པ་མེད།།ཇི་ཙམ་བསམས་བཞིན་འཁོར་བར་མི་སྐྱོན།།དེ་ལས་བྱུང་བའི་དྲེགས་དང་འདུ་འཛི་ཡིས།།ངན་འགྲོའི་ས་མཁན་བྱེད་པ་གཟིགས་ལགས་སམ།།ཁྱད་པར་འཕགས་
པའི་ཡུལ་གྱི་དགེ་སྦྱོང་ནི།།སྦྱངས་པའི་ཡོན་ཏན་བཅུ་གཉིས་ལྷུར་བྱེད་ཀྱང་།།གངས་རིའི་ཁྲོད་པས་སྤངས་པ་ལྟར་གྱུར་པས།།ཁྱིམ་ཆུང་སྤངས་པའི་ཁྱིམ་ཆེན་བྱ་བ་མང་།།རྒྱལ་བས་བསྔགས
པཔའི་ནགས་ཁྲོད་པས་མཐའ་ན།།འདུ་འཛི་ལས་སྐྱེས་ལོ་ཀའི་ཚེས་བརྒྱད་དང་།།ཚོང་དང་སོ་ནམ་བྱིས་དང་སྡིག་གྲོགས་མེད།།བྱ་དང་རི་དྭགས་འགྲོགས་ན་བདེ་བས་གང་།།ཟག་རིའི་ཕུག་དང་

ལོ་མའི་ཁང་བཟངས་དང་།།འདུལ་བ་དང་མཐུན་བྲང་ཁང་ཆུང་ངུ་ནི།།བསྒྲུབ་པར་སླ་ཞིང་ཐིག་ཚོགས་རྣམ་གཡེང་ཉུང་།།དེ་ལ་ཆགས་ཞེན་མེད་པས་འགྲོ་སྡོད་བདེ།།ལྗོན་ཤིང་རླུང་
གིས་བསྐྱོད་པའི་གཡོ་བ་དང་།།འབབ་ཆུ་ལྷུང་ལྷུང་འགྲོ་བའི་སྒྲ་སྐད་ལ།།ལུས་ངག་ལས་སྐྱེད་མི་དགེའི་ས་བོན་མེད།།དེ་ལ་བརྟེན་ནས་སྐྱོ་ཤས་ངེས་འབྱུང་འཕེལ།།ཚེ་རབས་ཀུན་ཏུ་ཕུང་གྲོལ་
བསྐྱེད་པ་ཡི།།ཡུལ་གྱི་ཉེས་དམིགས་དུག་ལས་ཐུ་བ་ཡང་།།དབེན་པའི་གནས་ན་ཆེས་ཆེར་ཉུང་བས་ན།།ཡིད་ལ་བརྟེན་པའི་ལས་ལམ་དག་ཀྱང་དཀོན།།ཁྱད་དང་སྡེ་དང་སྟོབས་དང་དབང་
ཕྱུག་དང་།།ཕན་ཚུན་འགྲན་དང་གཟི་བྱིན་རྔོམ་པ་དང་།།འཁྲུགས་དང་བསྲེ་བ་ལས་གྱུར་འདུ་འཛིའི་སྒོ།།བརྒྱ་ཕྲག་འབྱེད་པའི་གནས་ལས་རིང་གྱུར་པས།།དབུ་པ་རབ་བརྩེགས་ཕུང་པོའི་
ཟགག་པ་འདི།།རི་མཆོག་ལྟ་བུར་འཁྲུལ་བར་མི་འགྱུར་ལ།།གནོད་པ་མང་ཞིང་རླུང་གི་དབུས་གནས་པའི།།མར་མེ་ལྟ་བུའི་ཚེ་ལའང་སྐྱོ་བར་འགྱུར།།དེ་ལྟར་སྐྱོ་ན་སྡེ་སྣོད་ཤེས་པ་རྣམས།།ཕྱི་
སཔསའི་གནས་རིགས་རང་དབང་ཅན་མིན་པའི།།གནས་ལ་སྐྲག་ནས་བླང་དོར་མི་འཛོལ་ཞིང་།།ཚེ་འདི་བསྒྲུབ་པའི་བསམ་སྦྱོར་རིང་དུ་སྲིངས།།དེ་ཚེ་ཁྱོད་ཀྱིས་བདེན་པ་རྣམ་བཞི་དང་།།

གྲུབ་མཐའ་སྨྲ་བ་བཞི་ཡི་ལུང་རིག་དང་།།ཐོས་དང་བསམ་པས་གོམས་པར་བྱས་པ་ཡི།།རྣམ་གྲངས་པ་ཡི་དོན་དམ་ངེས་དོན་འགྱུར།།འཁོར་བའི་ས་བོན་དྲུངས་ནས་འབྱིན།
པཔ་ནི།།སྟོང་པ་ཉིད་དེ་དེ་ཡི་བཞུགས་ཚུལ་ལ།།རྟོག་གེས་རྣམ་པར་བརྟག་ཏུ་མི་བཟོད་པས།།གཤིས་ཀྱི་གནས་ལུགས་སེམས་ཀྱི་ཐོག་ཏུ་དཔྱད།།དེ་ལྟར་དཔྱད་ན་ཐུན་མོང་མ་ཡིན་པའི།།
བསམ་བྱུང་ཤེས་རབ་ཁྱད་པར་འཕགས་པ་ཡི།།ཁ་ཕྱིར་ཕྱོགས་པའི་ཐོས་བསམ་དང་འགལ་བའི།།སྒོམ་བྱུང་ཤེས་རབ་རྣམ་པར་དག་པ་སྐྱེ།།འདི་ལྟར་རྟེན་ཅིང་འབྲེལ་འབྱུང་དམ་པའི་དོན།།སྐྱེ་
བ་མེད་པས་རྟག་པའི་མཐའ་བསལ་ལ།།འགག་པ་མེད་པས་ཆད་པའི་མཐའ་བསལ་བའི།།སྤྲོས་བྲལ་ལྟ་བ་དབུ་མ་ཆེན་པོ་ཡིན།།དེ་ལྟའི་ལྟ་བ་སྒོམ་པས་ཉམས་བླང་ཕྱིར།།འགྲོ་འོང་སྨོན་འཇུག
ལས་འདས་བྱང་ཆུབ་སེམས།།གཅིག་དང་དུ་མར་འགལ་བའི་བློ་འདས་དོན།།དྲན་པ་ཉེ་བར་གཞག་པས་རྟག་ཏུ་སྐྱོངས།།གང་ཚེ་བློ་ཡིས་སྤྱོད་ཡུལ་མ་ཡིན་པའི།།དོན་དམ་ཞི་བ་འདུས་མ་བྱས་པ་ལ།།རྟོག་དཔྱོད་ཚེར
མ་རྣོན་པོས་གཞར་བྱས་ན།།རྟག་ཆད་མཐར་ལྟའི་གཡང་དུ་ལྷུང་ཉེན་ཆེ།།ཅི་ཕྱིར་ཞེ་ན་དོན་དམ་བདེན་པ་ནི།།བསམ་མི་ཁྱབ་ཅིང་འདུས་མ་བྱས་པ་ཡིན།།རྟོག་དཔྱོད་ཡུལ་ནི་སེམས་དང་བཅས་པའི་ཕྱིར།།དབྱིངས་ལ་དགག།

གཞག་ནམ་མཁའི་མེ་ཏོག་འདྲ།།དོན་འདི་རྒྱལ་བའི་གསུང་རབ་མཐའ་དག་དང་།།ཁྱད་པར་སྡུད་པ་ཚིགས་སུ་བཅད་ལ་དྲིས།།ངའི་འདི་ཡིན་གྱིས་གཞན་དག་ནོར་རོ་ཞེས།།འཆད་པ་གངས་རིའི་ཁྲོད་ན་མང
མོད་ཀྱང་།།ཡིན་པ་དེ་གས་རང་ལྷ་མཆོག་འཛིན་དང་།།ནོར་སྙམ་དེ་ཀ་རྟག་ཆད་མཐར་ལྷའི་གཡང་།།ཉིད་དེ་མཉམ་གཞག་དང་ན་དེ་ཡོད་མིན།།དེ་སྐད་བརྗོད་པ་ཀུན་སློང་མ་རུངས་པའི།།ལྟ་
བ་ཡིད་ལ་བཞག་པས་མ་ཡིན་ཏེ།།དོན་དམ་དང་ནི་ཀུན་རྫོབ་བྱང་ཆུབ་སེམས།།རྟག་པར་ཡིད་ལ་འདྲིས་པའི་ཆ་རྒྱུས་ཡིན།།མདོར་ན་དེ་ལས་མང་དུ་སྨོས་ཅི་དགོས།།སྤྱོད་པ་བྱང་ཆུབ་སེམས་
དཔཔའི་ཕྱོགས་ལ་བརྟེན།།ལྟ་བ་མངོན་པ་སྒོམ་པ་གསང་སྔགས་ཀྱི།།ལམ་ལ་མཆོག་གི་དངོས་གྲུབ་བརྙེས་པར་མཛོད།།འདི་ནི་རྟ་མཆོག་རོལ་པ་ཡང་གསང་དང་།།འཕྲོག་བྱེད་བཏུལ་བའི་ཕུར་པ་བཞུགས
པཔའི་གནས།།སེར་སླད་སྐུ་སྐྱེ་སྨོན་ལམ་རབ་འབྱམས་པའི།།གསུང་ངོར་དུས་མཐའི་རང་བྱུང་རྡོ་རྗེས་སོ།།གཏམ་ཚོགས་ལེའུ་བཅུ་གསུམ་པའོ།།།།